इस अवसर पर मोदी ने कहा, "ये सुविधा सिर्फ़ जम्मू-कश्मीर के लिए नहीं बल्कि जम्मू-कश्मीर आने वाले सभी देशवासियों के लिए हैं. मैं इसे जनता को समर्पित करते हुए गर्व महसूस कर रहा हूँ."मोदी ने कहा, "विकास के माध्यम से जम्मू-कश्मीर के नागरिकों का दिल जीतना मेरी प्राथमिकता हैं. यही हमारा उद्देश्य भी है."इस बीच श्रीनगर स्थित बीबीसी संवाददाता रियाज़ मसरूर के मुताबिक़ मोदी की इस यात्रा के मद्देनज़र जम्मू में जनजीवन सामान्य है लेकिन कश्मीर में कड़े सुरक्षा इंतजामों और अलगाववादियों के बंद के कारण माहौल तनावपूर्ण है.क़रीब 11 सौ करोड़ रुपए की लागत से तैयार उधमपुर-कटरा रेल लाइन के शुरू हो जाने के बाद मां वैष्णो देवी की यात्रा पर जाने वाले श्रद्धालु दिल्ली से सीधे कटरा तक रेल से पहुंच पाएंगे.25 किमी लंबी इस रेलवे लाइन को पूरा करने में क़रीब 18 साल का लंबा समय लगा है. पहाड़ों के बीच से निकलती इस रेल लाइन पर 50 पुल और 10 सुरंगें हैं.प्रधानमंत्री बनने के बाद पहली बार जम्मू-कश्मीर आए मोदी ने कहा, "इस रेल को श्रीशक्ति एक्सप्रेस के नाम से जाना जाएगा. हम रेलवे प्लेटफ़ार्म पर एयरपोर्ट जैसी सुविधाएँ देंगे. रेलवे कटरा तक छह जोड़ी ट्रेनें शुरू करेगा."मोदी ने कहा, "आज का दिन जम्मू-कश्मीर को नई गति और ऊर्जा देने जा रहा है. जम्मू-कश्मीर को विकास की ऊर्जा और गति चाहिए. भारत के हर नागरिक का दायित्व है कि हमारा जम्मू-कश्मीर सुखी और समृद्ध हो."मसरूर के मुताबिक़ प्रधानमंत्री की यात्रा के मद्देनज़र सुरक्षा के बेहद कड़े इंतेज़ाम किए गए हैं.श्रीनगर शहर के कई पुलों को बंद कर दिया गया है और महत्वपूर्ण स्थलों पर लोगों की आवाजाही पर रोक लगा दी गई है.पुलिस ने कुछ स्थानीय युवकों को हिरासत में भी लिया है.मोदी उत्तरी कश्मीर के उरी इलाक़े में 240 मेगावाट की एक बिजली परियोजना का उद्घाटन भी करेंगे.साथ ही वह भारतीय सेना के साथ एक उच्चस्तरीय बैठक भी करेंगे.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)